11. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ Αριθ. 122340 της 2/28 Ιουλ. 1970 (ΦΕΚ Β΄ 532) Περί καθορισμού μηνιαίου χρηματικού επιδόματος ιματισμού Λιμενοφυλάκων. Έχοντες υπ’ όψιν: 1)Το άρθρ. 14 παρ. 2 του Ν.Δ. 530/1970 (ΦΕΚ 100/Α΄/2.5.1970) «περί Λιμενοφυλάκων». 2)Το Ν.Δ. 321/1969 (ΦΕΚ 205/Α΄/1969) «περί Κώδικος Δημοσίου Λογιστικού» και τα εις εκτέλεσιν αυτού εκδοθέντα Β.Δ/τα και αποφάσεις. 3)Το άρθρ. 1 του Ν.Δ. 174/1969 (ΦΕΚ 69/Α΄/1969), αποφασίζομεν: 1)Καθορίζομεν το μηνιαίον χρηματικόν επίδομα ιματισμού Λιμενοφυλάκων, δια την αντιμετώπισιν της ραφής στολών, εις δραχ. 150, καταβαλλόμενον εις τους συμπληρώσαντας ή συμπληρούντας 24μηνον στρατιωτικήν υπηρεσίαν. 2)Το ως άνω επίδομα εις ουδεμίαν κράτησιν υπόκειται. 